Úradný vestník L 351 , 28/12/2002 S. 0001 - 0002



Nariadenie Rady (ES) č. 2345/2002 zo 16. decembra 2002 o uzatvorení protokolu, ktorým sa na dobu od 3. augusta 2002 do 2. augusta 2004 stanovujú možnosti rybolovu a finančný príspevok stanovené Dohodou medzi Európskym hospodárskym spoločenstvom a vládou Angolskej republiky o rybolove z pobrežia Angoly RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 spolu s článkom 300 ods. 2 a prvou vetou prvého pododseku článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) V súlade s dohodou medzi Európskym hospodárskym spoločenstvom a vládou Angolskej republiky o rybolove z pobrežia Angoly [2] obe strany viedli rokovania, aby určili zmeny a doplnenia alebo dodatky, ktoré sa majú vykonať v dohode na konci obdobia uplatňovania k nej priloženého protokolu. (2) Výsledkom týchto rokovaní bol 30. júna 2002 parafovaný nový protokol, ktorým sa stanovujú možnosti rybolovu a finančný príspevok stanovené v uvedenej dohode, a to na dobu od 3. augusta 2002 do 2. augusta 2004. (3) Je v záujme spoločenstva, aby bol uvedený protokol schválený. (4) Spôsob rozdeľovania možností rybolovu medzi členskými štátmi by sa malo špecifikovať na základe tradičného rozdeľovania možností rybolovu podľa dohody o rybárstve, PRIJALA TOTO NARIADENIE: Článok 1 Protokol, ktorým sa na dobu od 3. augusta 2002 do 2. augusta 2004 stanovujú možnosti rybolovu a finančný príspevok stanovené Dohodou medzi Európskym hospodárskym spoločenstvom a vládou Angolskej republiky o rybolove z pobrežia Angoly, sa týmto schvaľuje v mene spoločenstva. Text protokolu je priložený k tomuto nariadeniu [3]. Článok 2 Možnosti rybolovu stanovené v protokole sa prerozdelia medzi členské štáty takto: —plavidlá na lov kreviet: — Španielsko | 6550 BRT mesačne, s ročným priemerom, 22 plavidiel; | —lode na hlbinný rybolov: — Španielsko | 1850 BRT mesačne, s ročným priemerom; | — Portugalsko | 1100 BRT mesačne, s ročným priemerom; | — Taliansko | 750 BRT mesačne, s ročným priemerom; | — Grécko | 500 BRT mesačne, s ročným priemerom; | —chladiace plavidlá na lov tuniakov: — Francúzsko | 6 plavidiel | — Španielsko | 9 plavidiel; | —plávajúce šnúry s nadväzcami na lov rýb: — Portugalsko | 4 plavidlá; | — Španielsko | 14 plavidiel | —lode na pelagický rybolov: —Holandsko a/alebo Írsko | 2 plavidlá | V prípade, že žiadosti o licencie týchto členských štátov nevyužijú všetky možnosti rybolovu stanovené v protokole, Komisia môže zvažovať žiadosti o licencie akéhokoľvek iného členského štátu. Článok 3 Predseda Rady je oprávnený určiť osoby splnomocnené na podpísanie dohody, aby zaväzovala spoločenstvo. Článok 4 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 2002 Za Radu predseda M. Fischer Boel [1] Stanovisko doručené 5. decembra 2002 (zatiaľ neuverejnené v Úradnom vestníku Európskych spoločenstiev). [2] Ú. v. ES L 341, 3.12.1987, s. 2. [3] Ú. v. ES L 351, 28.12.2002, s. 92. --------------------------------------------------